Odense Adresse-Contoirs Efterretninger, 1848-08-12
Tjeneste søges. En Præstedatter af god Opdragelse, som kan bestyre et Meierie paa 30 a 40 Køer og iøvrigt forestaae en almindelig Huusholdning paa Landet, ønsker sig en Plads, enten som Meierske eller som Huusjomfrue, helst et Sted, hvor hun tillige kunde have Leilighed til at øve sig i den finere Madlavning. Løn forlanges ikke i det første Aar, hvorimod man især seer paa en kjærlig og god Omgang.